หลิว สฺยง

หลิว สฺยง () เป็นข้าราชการในยุคราชวงศ์ฮั่นตะวันออก (東漢 ตงฮั่น) เป็นปู่ของเล่าปี่ (劉備 หลิว เป้ย์) จักรพรรดิผู้ก่อตั้งรัฐจ๊กก๊ก (蜀國 ฉู่กั๋ว) ในยุคสามก๊ก (三國 ซานกั๋ว)

 ประวัติ 
หลิว สฺยงเป็นชาวอำเภอตุ้นก้วน (涿縣 จัวเซี่ยน) เมืองตุ้นก้วน (涿郡 จัวจฺวิ้น) ในมณฑลอิวจิ๋ว (幽州 โยวโจว) ซึ่งปัจจุบันคือนครจัวโจว (涿州市 จัวโจวชื่อ) มณฑลเหอเป่ย์ (河北) หลิว สฺยงเป็นผู้สืบเชื้อสายของหลิว เชิ่ง (劉勝) พระโอรสลำดับที่ 9 ของจักรพรรดิฮั่นเกงเต้ (漢景帝 ฮั่นจิ่งตี้) และมีฐานันดรศักดิ์เป็นเป็นอ๋องจิ่งแห่งราชรัฐจงชาน (中山靖王 จงชานจิ้งหวาง)(先主姓劉，諱備，字玄德，涿郡涿縣人，漢景帝子中山靖王勝之後也。) สามก๊กจี่ เล่มที่ 32. หลิว สฺยงได้รับการเสนอชื่อเป็นเซี่ยวเหลียน (孝廉; ผู้ได้รับการเสนอชื่อเข้ารับราชการ) ต่อมาขึ้นมามีตำแหน่งเป็นนายอำเภอ (令 ลิ่ง) ของอำเภอฟ่าน (范縣 ฟ่านเซี่ยน)  ในเมืองตองกุ๋น (東郡 ตงจฺวิ้น) 

หลิว สฺยงมีบุตรชายคือเล่าเหง (劉弘 หลิว หง) รับราชการกับที่ว่าการเมืองตุ้นก้วนและที่ว่าการมณฑลอิวจิ๋ว(先主祖雄，父弘，世仕州郡。雄舉孝廉，官至東郡范令。) สามก๊กจี่ เล่มที่ 32. เล่าเหงเป็นบิดาของเล่าปี่ (劉備 หลิว เป้ย์) ซึ่งภายหลังคือจักรพรรดิผู้ก่อตั้งรัฐจ๊กก๊ก (蜀國 ฉู่กั๋ว) ในยุคสามก๊ก (三國 ซานกั๋ว)  หลิว สฺยงยังมีบุตรชายอีกคนหนึ่งชื่อหลิว จื่อจิ้ง (劉子敬) เป็นน้องชายของเล่าเหง(先主少時，與宗中諸小兒於樹下戲，言：「吾必當乘此羽葆蓋車。」叔父子敬謂曰：「汝勿妄語，滅吾門也！」) สามก๊กจี่ เล่มที่ 32. 

 ดูเพิ่ม 
 เล่าปี่
 พงศาวลีจ๊กก๊ก
 รายชื่อบุคคลในยุคสามก๊ก

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:ข้าราชการของราชวงศ์ฮั่น
หมวดหมู่:ครอบครัวของเล่าปี่